Diaľnica M3 (Maďarsko)

Diaľnica M3 () je 307 kilometrov dlhá diaľnica v Maďarsku, ktorá spája Budapešť s mestami Hatvan, Jáger a Nyíregyháza. Po svojom dokončení bude pokračovať ďalej na severovýchod cez mesto Vásárosnamény na ukrajinské hranice pri Berehove. 

Na úseku od Budapešti po križovatku s diaľnicou M30 je diaľnica M3 vedená v koridore európskej cesty 71. Medzi križovatkou s M30 a M35 po M3 vedie E79 a pri Nyíregyháze krátko aj E753.

V januári 2013 bolo z celej plánovanej dĺžky 307 kilometrov v prevádzke 267 po mesto Vaja. Vo výstavbe je ešte úsek po Vásárosnamény, vrátane obchvatu tohto mesta a zostáva dobudovať úsek po ukrajinskú štátnu hranicu, ktorý bude vzhľadom na nízku intenzitu dopravy vybudovaný len v polovičnom profile, v parametroch rýchlostnej cesty (autóút).

Samotná diaľnica sa v Budapešti začína aj v jej severovýchodných predmestiach. Staničenie a číslovanie výjazdov sa však symbolicky začína na tzv. nultom kilometrovníku na Clark Ádám tér na pravom brehu Dunaja, hoci tam diaľnica nesiaha.

 História 
Výstavba diaľnice M3 sa začala v polovici 70. rokov na úseku Budapešť-Gödöllő. Tento 27 km dlhý úsek otvorili 16. októbra 1978. Ďalej nasledovali úpravy a rozšírenia budapeštianských komunikácií. 1. januára 1980 bola diaľnica rozšírená o úsek Gödöllő-Hatvan a v roku 1983 až po mesto Gyöngyös.

Výstavba ďalej pokračovala až po páde socializmu a to pomocou súkromného kapitálu. 1. septembra 1998 bolo otvorených 44 kilometrov diaľnice medzi mestami Gyöngyös a Füzesabony. V roku 2002 bolo odovzdaných ďalších 60 km po obec Poglár a vo výstavbe bolo ďalších 60 kilometrov. V roku 2004 bol čiastočne sprejazdnený obchvat mesta Görbeháza s napojením na diaľnicu M35. Obchvat dobudovali a otvorili spoločne s úsekom po mesto Nyíregyháza až 31. augusta 2007.

V súčasnosti je vo výstavbe úsek Vaja-Vásárosnamény. Zvyšok diaľnice M3 bude vybudovaný do roku 2015 a len v polovičnom profile, keďže tu kvôli nízkej hustote dopravy plný profil nie je potrebný.

 Hlavné križovatky 
 Dôležité diaľničné križovatky na diaľnici M3 35px|link=Diaľnica M0 (Maďarsko)  25px  (13)  Budapest-Újpalota  v prevádzke 35px|link=Diaľnica M31 (Maďarsko)  25px  (26)  Gödöllő  v prevádzke 35px|link=Rýchlostná cesta M25 (Maďarsko)  25px  (108)  Füzesabony  v pláne 35px|link=Diaľnica M30 (Maďarsko)  25px  (151)  Igric  v prevádzke 35px|link=Diaľnica M35 (Maďarsko)  25px  (182)  Hajdúböszörmény v prevádzke 35px|link=Diaľnica M49 (Maďarsko)  25px  (267)  Mátészalka-észak v prevádzke 35px|link=Rýchlostná cesta M34 (Maďarsko)  25px  (285)  Vásárosnamény-észak v pláne

 Galéria 

 Iné projekty 

3
Kategória:Doprava v Budapešti
Kategória:Doprava v Peštianskej župe
Kategória:Doprava v Hevešskej župe
Kategória:Doprava v Boršodsko-abovsko-zemplínskej župe
Kategória:Doprava v Hajducko-bihárskej župe
Kategória:Doprava v Sabolčsko-satmársko-berežskej župe